FI Euroopan unionin virallinen lehti L 90/1

KOMISSION ASETUS (EU) 2016/486,

annettu 29 päivänä maaliskuuta 2016,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse syatsofamidin, sykloksidiimin, difluorietikkahapon, fenoksikarbin, flumetraliinin, fluopikolidin, flupyradifuronin, fluksapyroksadin, kresoksiimimetyylin, mandestrobiinin, mepanipyriimin, metalaksyyli-M:n, pendimetaliinin ja teflutriinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan ja 16 artiklan 1 kohdan a alakohdan,

sekä katsoo seuraavaa:

(1) Syatsofamidin, kresoksiimimetyylin, mepanipyriimin ja pendimetaliinin jäämien enimmäismäärät vahvistettiin asetuksen (EY) N:o 396/2005 liitteessä II. Metalaksyyli-M:n jäämien enimmäismäärät vahvistettiin kyseisen asetuksen liitteessä II sekä liitteessä III olevassa B osassa. Sykloksidiimin, fenoksikarbin, fluopikolidin, fluksapyroksadin ja teflutriinin jäämien enimmäismäärät vahvistettiin kyseisen asetuksen liitteessä III olevassa A osassa. Difluorietikkahapolle, flumetraliinille, flupyradifuronille ja mandestrobiinille ei ole vahvistettu erityisiä jäämien enimmäismääriä eikä aineita ole sisällytetty kyseisen asetuksen liitteeseen IV, joten niihin sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) Syatsofamidi-tehoainetta sisältävän kasvinsuojeluaineen käyttöä varhaissipuleihin, latva-artisokkiin, purjoihin ja humalaan koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Sykloksidiimin osalta tällainen hakemus tehtiin sen käytöstä vadelmiin, herukoihin, punajuuriin, mukulasellereihin, piparjuuriin, maa-artisokkiin, palsternakkoihin, kaurajuuriin, lanttuihin, munakoisoihin, ruusukaaliin, keräkaaliin, kiinankaaliin, lehtikaaliin, siloendiiveihin, krasseihin, krassikanankaaliin, rucolaan, lehtisinappiin, Brassican lehtiin/ituihin, pinaatteihin, vihannesportulakkoihin, ruotimangoldiin, linsseihin, pellavansiemeniin, unikonsiemeniin, rapsinsiemeniin, juurista valmistettuihin yrttiuutejuomiin ja kuivattuihin piparjuuriin. Fenoksikarbin osalta tällainen hakemus tehtiin sen käytöstä persikoihin, syötäviksi tarkoitettuihin oliiveihin ja öljyoliiveihin. Fluopikolidin osalta tällainen hakemus tehtiin sen käytöstä rohtovirmajuureen. Fluksapyroksadin osalta tällainen hakemus tehtiin sen käytöstä viinirypäleisiin ja perunoihin. Kresoksiimimetyylin osalta tällainen hakemus tehtiin sen käytöstä purjoihin. Mepanipyriimin osalta tällainen hakemus tehtiin sen käytöstä karhunvatukoihin, vadelmiin ja paprikoihin. Metalaksyyli-M:n osalta tällainen hakemus tehtiin sen käytöstä karviaisiin. Pendimetaliinin osalta tällainen hakemus tehtiin sen käytöstä lehtisalaatteihin. Teflutriinin osalta tällainen hakemus tehtiin sen käytöstä punajuuriin, mukulasellereihin, retiiseihin ja retikoihin, lanttuihin, nauriisiin, valkosipuleihin, sipuleihin, salottisipuleihin, juurista valmistettuihin yrttiuutejuomiin, mausteena käytettyihin juuriin ja juurakoihin, sokerijuurikkaisiin ja juurisikuriin.

(4) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(5) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit, tarkasteli etenkin kuluttajille ja tapauksen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot komissiolle ja jäsenvaltioille sekä julkisti ne.

(6) Elintarviketurvallisuusviranomainen päätteli perustelluissa lausunnoissaan, että siltä osin kuin on kyse syatsofamidin käytöstä varhaissipuleihin, latva-artisokkiin ja purjoihin, kuluttajiin kohdistuvaa riskiä ei voida sulkea pois. Siltä osin kuin on kyse sykloksidiimin käytöstä krasseihin, krassikanankaaliin, rucolaan, lehtisinappiin, Brassican lehtiin/ituihin, linsseihin, pellavansiemeniin ja unikonsiemeniin, toimitetut tiedot eivät ole riittävät jäämien uusien enimmäismäärien vahvistamiseksi. Sen vuoksi olisi säilytettävä voimassa olevat jäämien enimmäismäärät.

(7) Kaikista muista hakemuksista elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Kaikkien näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien ja tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti tai akuutin altistumisen viiteannos olisivat vaarassa ylittyä.

(8) Flumetraliinin, flupyradifuronin ja mandestrobiinin osalta elintarviketurvallisuusviranomainen toimitti päätelmät kyseisiä tehoaineita sisältävien torjunta-aineiden riskinarviointia koskevasta vertaisarvioinnista (3). Tässä yhteydessä se suositteli, että vahvistetaan unionissa noudatettavien hyvien maatalouskäytäntöjen mukaisesti sellaiset jäämien enimmäismäärät, jotka kattavat edustavat käyttötarkoitukset.

(9) Flupyradifuronin osalta elintarviketurvallisuusviranomainen suosittelee, että vahvistetaan väliaikaiset jäämien enimmäismäärät useiden tuotteiden osalta johtuen tehoaineen pysyvyydestä maaperässä. Se totesi, että vuoroviljelykasveissa ja eläinperäisissä tuotteissa todettujen jäämien merkityksellinen komponentti oli sen metaboliitti difluorietikkahappo (DFA). Jäämien enimmäismäärät on tämän vuoksi vahvistettava sekä DFA:lle että sen emoyhdisteelle flupyradifuronille. Vuoroviljelykasvien ja eläinperäisten tuotteiden osalta elintarviketurvallisuusviranomainen pyysi lisää vuoroviljelykasveja koskevia kenttätutkimuksia. Kyseisiä jäämien enimmäismääriä tarkastellaan myöhemmin uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Komissio kuuli Euroopan unionin vertailulaboratorioita asianmukaisista määritysrajoista.

(10) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(11) Sen vuoksi asetusta (EY) N:o 396/2005 olisi muutettava.

(12) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 2016. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkosta: http://www.efsa.europa.eu:

Reasoned opinion on the modification of maximum residue levels for cyazofamid in hops, globe artichokes, leeks and spring/green onions and Welsh onions. EFSA Journal 2015;13(8):4204.

Reasoned opinion on the modification of the existing MRLs for cycloxydim in various crops. EFSA Journal 2015;13(9):4219 [30 pp.].

Reasoned opinion on the modification of the existing maximum residue levels for fenoxycarb in peaches and olives. EFSA Journal 2015;13(7):4202 [21 pp.].

Reasoned opinion on the modification of the existing maximum residue level for fluopicolide in valerian. EFSA Journal 2015;13(9):4217 [24 pp.].

Reasoned opinion on the modification of the existing maximum residue levels for fluxapyroxad in grapes and potatoes. EFSA Journal 2015;13(9):4223 [25 pp.].

Reasoned opinion on the modification of the existing maximum residue level for kresoxim-methyl in leeks. EFSA Journal 2015;13(8):4215 [18 pp.].

Reasoned opinion on the modification of the existing maximum residue levels for mepanipyrim in blackberries, raspberries and peppers. EFSA Journal 2015;13(9):4218 [19 pp.].

Reasoned opinion on the modification of the existing maximum residue level for metalaxyl-M in gooseberries. EFSA Journal 2015;13(7):4179 [18 pp.].

Reasoned opinion on the modification of the existing maximum residue level for pendimethalin in lettuce. EFSA Journal 2015;13(9):4249 [18 pp.].

Reasoned opinion on the setting of maximum residue levels for tefluthrin in various crops. EFSA Journal 2015;13(7):4196 [24 pp.].

(3) Conclusion on the peer review of the pesticide risk assessment of the active substance flumetralin. EFSA Journal 2014;12(12):3912 [62 pp.].

Conclusion on the peer review of the pesticide risk assessment of the active substance flupyradifurone. EFSA Journal 2015;13(2):4020 [101 pp.].

Conclusion on the peer review of the pesticide risk assessment of the active substance mandestrobin. EFSA Journal 2015;13(5):4100 [72 pp.].